ఎస్.పి. సింగ్ పటేల్

డాక్టర్ శివ్ పాల్ సింగ్ పటేల్ (జననం 1 జనవరి 1956) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో ప్రతాప్‌గఢ్ నియోజకవర్గం నుండి లోక్‌సభ సభ్యుడిగా ఎన్నికయ్యాడు.  
జననం, విద్యాభాస్యం
ఎస్.పి. సింగ్ పటేల్ 1956 జనవరి 1న ఉత్తరప్రదేశ్ రాష్ట్రం, హర్దోయ్‌ జిల్లాలోని సదర్‌పూర్‌ గ్రామంలో రామ్ లాల్ సింగ్, కమలా దేవి దంపతులకు జన్మించారు. ఆయన వృక్షశాస్త్రంలో ఎం.ఎస్సీ, పిహెచ్‌డి పూర్తి చేశాడు.  
రాజకీయ జీవితం
ఎస్.పి. సింగ్ పటేల్ సమాజ్‌వాదీ పార్టీ ద్వారా తన రాజకీయ జీవితాన్ని ప్రారంభించి పార్టీలో వివిధ హోదాల్లో పని చేసి 2002 మే 5 నుండి 2008 మే 4 వరకు & 2008 మే 5 నుండి 2014 మే 4 వరకు వరుసగా రెండుసార్లు లక్నో పట్టభద్రుల నియోజకవర్గం నుండి శాసనమండలి సభ్యుడిగా ఎన్నికయ్యాడు. ఎస్.పి. సింగ్ పటేల్ 2022లో ఝాన్సీ ఉపాధ్యాయ నియోజకవర్గంకు జరిగిన ఎమ్మెల్సీ ఎన్నికలలో సమాజ్‌వాదీ పార్టీ  అభ్యర్థిగా పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి బాబు లాల్ తివారీ చేతిలో స్వల్ప తేడాతో ఓడిపోయాడు.  

ఎస్.పి. సింగ్ పటేల్2024లో జరిగిన లోక్‌సభ ఎన్నికలలో ప్రతాప్‌గఢ్ నియోజకవర్గం నుండి  సమాజ్‌వాదీ పార్టీ అభ్యర్థిగా పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి సంగం లాల్ గుప్తాపై 66,206 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.
మూలాలు 	   

వర్గం:1956 జననాలు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు